Að toppa ruglið.

"Á fundinum var fyrst kosið á milli tveggja tillagna að lögum hreyfingarinnar. Síðan var hægt að gera breytingartillögur við þá tillögu, sem samþykkt var. Fjölmargar breytingartillögur voru lagðar fram og í tilkynningu frá Friðrik Þór Guðmundssyni, fundarstjóra, segir að og mörgu hafi verið breytt en úrvinnslan sé eftir og því að sinni ekki hægt að kynna nýsamþykkt lög Borgarahreyfingarinnar. "

Ef þetta er ekki til að toppa ruglið. Samkvæmt almennum fundarsköpum skal fyrst greidd atkvæði um breytingartillögur og síðan lögin í heild að því loknu. Þarna snúa menn þessu gjörsamlega á haus þannig að enginn veit hvaða lög og hvernig eru í gildi þegar menn ganga þarna út.

Ruglið hefur verið skemmtilegt fyrri almenning að fylgjast með, en þetta toppar þó sennilega ruglið í kringum þennan undarlega sirkus.

Fyrri ummæli:
Þarna ferð þú rangt með!! Jón allar breytingar tillögur voru samþykktar áður en lögin í heild voru samþykkt.En þetta voru fjölmargar tillögur því ekki hægt að birta þær fyrr en allt hefur verið skrifað.Betra að sannareyna hlutina first.

Stór undarlegt.

||

Ef ekki er hægt að kynna lögin, hvenrig var þá hægt að greiða atkvæði um þau?

||

Jón Ingi talar af vanþekkingu út frá ónákvæmri lýsingu fjölmiðils. Það komu fram tvær heildartillögur að lögum, "pakkar" með ólíkum grunni. Fyrst var að ákveða hvora leiðina skyldi fara - velja á milli tveggja ólíkra "heildarpakka". Þegar kosið hafði verið milli þessara ólíku leiða varð önnur ofan á í kosningum (tillaga A), en hinn "pakkinn" (tillaga B) lögð til hliðar. Þá tók við hefðbundin lagabreytingavinna, með tillögu A í höndunum, með afgreiðslu breytingatillagna. Allt eftir kúnstarinnar reglum og að breytingum loknum voru lögin borin upp í heild, svo breytt, til samþykktar eða synjunar.

Mig býður í grun að Jón Ingi kjósi að misskilja þetta, honum finnist það skemmtilegra að hafa þetta svona.

Andri; þú verður bara að fyrirgefa, en það er mikil handavinna að færa inn allar breytingarnar, flókið mál og vandasamt. Þú verður og að fyrirgefa að menn hafi freistast til að leyfa kvöldfagnaði hreyfingarinnar að afloknum landsfundi að njóta forgangs framyfir slíka óskapa vinnu, að þessi vinna sé látin bíða til morguns, sunnudag, og er hann þó skilgreindur sem hvíldardagur. Ef þú hefur ekki skilning á þessu þá þýðir auðvitað ekki að ræða við þig um svona vinnu.

||

Þannig að hugsanlega voru mistök að halda að hægt væri að gera þetta allt á einum degi? Bara spurning, því ég er engin sérfræðingur í svona vinnu, er það ekki venjan að fólk hafi tíma til að kynna sér heildar lög áður en atkvæðagreiðsla fer fram?

||

Vitaskuld vissi fólk upp á hár hvað það var að gera, Andri. Farið var ofan í saumana á hverri grein og hverri breytingatillögu og hvað breytingin þýddi ef hún yrði samþykkt. Allt þaulrætt og allur vafi skýrður, með glærusýningu og nákvæmum útlistunum. Þannig að þegar allt var frágengið og lögin svo breytt voru borin upp vissi fólkið, sem gengið hafði í gegnum alla vinnuna, upp á hár hvað það hafði verið að gera.

Ég er eingöngu að tala um þá handavinnu, sem nauðsynleg er, að færa allar breytingar skilmerkilega inn og búa til nýtt skjal sem heitir lög Borgarahreyfingarinnar. Jú, tíminn var kannski of naumur í sjálfu sér, rýmri tími hefði gert það unnt að færa allar breytingar jafnóðum inn og hafa fullbúið skjal tilbúið í lok fundar. En eins og ég segi; hver einasta grein var afgreidd sér og enginn vafi lék á því hvaða breytingar voru að eiga sér stað. Fullkomlega var unnið eftir eðlilegum fundarsköpum og bara töffaraskapur af hálfu Jóns Inga að vilja gefa í skyn að einhver vitleysa og rugl hafi átt sér stað.

Ummæli:
Enn heldur Jón Ingi þvælunni áfram út frá ótrúlegri vanþekkingu að að því er virðist illvilja. Lagabreytingarnar voru kynntar skilmerkilega fyrirfram. Umræður fóru skilmerkilega fram. Breytingatillögur voru afgreiddar skilmerkilega. Allir vissu hvað hafði verið samþykkt (eða synjað o.s.frv.). Allt fór fram eftir kúnstarinnar reglum og faglegum prinsippum.

Jón Ingi segist vera ljósmyndarnörd. Jón Ingi; Myndin var tekin. Þú sérð hana á digital myndavélarskjánum og veist upp á hár hvað er á myndinni. Ég er bara að tala um að það eigi eftir að prenta hana út á fínum pappír.

Verkefni: Flokkun meiðyrða
Merking: Markviss móðgun